

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**KLASA: 551-08/18-01/1**

**URBROJ: 2198/31-01-18-1**

**GRAČAC, 13. kolovoza 2018. g.**

Na temelju čl. 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18) te čl. 19. Socijalnog programa Općine Gračac za 2018. godinu («Službeni glasnik Općine Gračac» 1/18, 2/18, 7/18), općinska načelnica Općine Gračac objavljuje

**JAVNI POZIV ZA OSTVARIVANJE PRAVA NA SUFINANCIRANJE**

**TROŠKOVA UDŽBENIKA I PRIBORA**

Općina Gračac će na temelju Socijalnog programa Općine Gračac za 2018. godinu sufinancirati nabavu troškova školskog pribora i opreme **za sve redovne učenike osnovnih i srednjih škola u Republici Hrvatskoj u školskoj godini 2018/2019. koji imaju prebivalište na području Općine Gračac,** u iznosu od 500,00 kuna po učeniku jednokratno.

Roditelj ili staratelj učenika, odnosno punoljetni učenik osobno podnosi Zahtjev, predajom u pisarnicu Općine Gračac radnim danom od 8,00 do 14,00 sati ili poštom na adresu: OPĆINA GRAČAC, Park sv. Jurja 1, 23 440 Gračac. Ukoliko zahtjev podnosi roditelj ili staratelj za više djece- učenika, može ispuniti zahtjev na jednom obrascu, ali je uz isti obvezan priložiti odgovarajuću dokumentaciju za svakog učenika za kojega traži sufinanciranje. Obrazac zahtjeva može se preuzeti osobno u pisarnici Općine Gračac ili na službenoj internetskoj stranici Općine Gračac [www.gracac.hr](http://www.gracac.hr) u mapi „Javni pozivi, nabave i natječaji“- „Potpore i priznanja“<http://gracac.hr/Dokumenti/Zahtjev_za_sufinanciranje_troskova_udzbenika_i_pribora_13.8.2018.docx>.

Zahtjevi za ostvarivanje prava na naknadu za nabavu školskog pribora i opreme mogu se podnositi najkasnije do **31.10.2018. godine**.

**Zahtjevu je potrebno priložiti:**

1. Dokaz o prebivalištu učenika na području Općine Gračac (uvjerenje od prebivalištu ili

 preslik osobne iskaznice),

2. Dokaz o srodstvu podnositelja i učenika (odnosno statusu staratelja) ukoliko

 zahtjev podnosi roditelj/staratelj- preslik rodnog lista učenika ili dokumenta o statusu

 staratelja)

3. Potvrdu o upisu u osnovnoškolsku odnosno srednjoškolsku ustanovu,

4. Preslik tekućeg ili žiro računa podnositelja s IBAN brojem.

Isplata novčane nakade isplaćuje se na IBAN račun podnositelja zahtjeva (račun roditelja ili staratelja djece odnosno račun punoljetnog učenika). Ukoliko posjedujete ZAŠTIĆENI RAČUN, molimo Vas da odete u najbližu poslovnicu FINE i ispunite obrazac s naznakom da očekujete novčanu pomoć za učenike prema Socijalnom programu Općine Gračac kao uplatitelja, OIB: 46944306133.

 **OPĆINSKA NAČELNICA:**

 **Nataša Turbić, prof.**